
ROMÂNIA

JUDEŢUL VRANCEA

CONSILIUL LOCAL AL MUNICIPIULUI FOCŞANI

HOTĂRÂRE

privind aprobarea vânzării fără licitaţie publică, a terenului în suprafaţă de 15,70  mp. situat în Focşani, str. Cuza Vodă nr.5-7, judeţul Vrancea, T. 163, P.%8456 ce aparţine domeniului privat al municipiului  Focşani, către domnul Merişan Constantin -Adrian

Consiliul local al municipiului Focşani, judeţul Vrancea, întrunit în şedinta ordinară.

            Analizând proiectul de hotărâre iniţiat de Primarul municipiului Focşani, raportul comun al  Direcţiei tehnice, Serviciului juridic-contencios, administrarea domeniului public şi privat şi al Direcţiei economice, înregistrat la nr.26773/19.05.2015 prin care se propune aprobarea vânzării terenului în suprafaţă de 15,70 mp. situat în Focşani, str. Cuza Vodă nr.5-7, judeţul Vrancea, T. 163, P.%8456 ce aparţine domeniului privat al municipiului  Focşani, către domnul Merişan Constantin -Adrian;
        - văzând avizul favorabil al Comisiei de urbanism şi agricultură şi al Comisiei de buget şi administraţie publică;

        - având în vedere cererea domnului Merişan Constantin –Adrian înregistrată la Primăria municipiului Focşani sub nr.26773/14.05.2015 şi Contractul de concesiune nr.17596/06.10.2004 şi actul adiţional nr.1/24.04.2015;

     -  în baza HCL nr. 243/ 2005 privind aprobarea vânzării prin licitaţie publică a terenurilor care fac obiectul contractelor de închiriere (peste 100 mp.) şi a contractelor de concesiune, aparţinând domeniului privat al Municipiului Focşani;

     - având în vedere HCL nr.57/2006 privind însuşirea raportului de expertiză tehnică pentru evaluarea terenurilor aparţinând domeniului privat al municipiului Focşani;

      - conform prevederilor art. 36, alin.(1), alin.(2) lit.(c) şi alin.(5) lit.(b) şi art.123 alin.(1), (2) şi (3) din Legea  nr. 215/ 2001, privind administraţia publică locală, republicată, cu modificările şi completările ulterioare;

     - în temeiul art.45, alin.(3), din Legea nr.215/2001, privind administraţia publică locală, republicată, cu modificările şi completările ulterioare;

HOTARASTE:   

         Art.1.(1). Se aprobă vânzarea fără licitaţie publică, a terenului în suprafaţă de 15,70 mp., situat în Focşani, str. Cuza Vodă nr.5-7, judeţul Vrancea, T. 163, P.%8456, ce aparţine domeniului privat al municipiului  Focşani, identificat în anexa care face parte integrantă din prezenta hotărâre, la preţul de 1.758,40 euro (112 euro/ mp.), către Merişan Constantin –Adrian cu domiciliul în Buzău, str. Sculpturii nr.28, judeţul Buzău, posesor al C.I. seria XZ nr.550764, având CNP 1770826100072.  
           (2). Terenul prevăzut la alin.(1) face parte din Contractul de concesiune nr. 17596/06.10.2004 şi actul adiţional nr.1/24.04.2015 încheiat  între Municipiul Focşani şi Merişan Constantin –Adrian.
         (3). Vânzarea se face de către Municipiul Focşani, în calitate de proprietar, actul de vânzare-cumpărare, urmând să fie încheiat în formă autentică.

          (4). Actul de vânzare-cumpărare se semnează în numele Municipiului Focşani de către Primar sau de catre o persoană împuternicită prin dispoziţie.

          (5). Taxele notariale şi cele privind înscrierea terenului în Cartea Funciară se suportă de către beneficiar – cumpărător. 
         Art. 2. Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului municipiului Focşani, conform legii, care va asigura executarea acesteia, prin Serviciul juridic, administrarea domeniului public şi privat, Direcţia tehnică şi Direcţia economică. 

PREŞEDINTE DE ŞEDINŢĂ,

                                            Elena-Luminiţa BALABAN 
                                                                                                    CONTRASEMNEAZĂ,

                                                                                            Secretarul Municipiului Focşani

                                                                                                 Eduard-Marian CORHANĂ
Municipiul Focsani, 28 mai 2015

